Grannen

Grannen (svensk for naboen) er navnet på Martin Becks nabo i TV-/filminnspillingene under tittelen Beck. De bor vegg i vegg, og møtes ofte på balkongene sine, der Grannen kommer med visdomsord av ulikt kaliber og ber Beck inn på en stänkare – slang for en dram. Grannen er tydelig ensom og ganske selskapssøkende, og søker ved flere tilfeller Martin Becks selskap på noe uortodokse måter. I film nummer sytten, Hevnens Pris, flytter han endog inn hos Beck. Han går som regel med nakkekrage, selv om det avsløres at han i virkeligheten ikke har behov for det.

Grannen spilles av Ingvar Hirdwall.

Kategori:Filmfigurer
Kategori:Martin Beck